EVROPSKA KOMISIJA Bruselj, 10.9.2018 COM(2018) 621 final Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji na podlagi

vloge Portugalske – EGF/2018/002 PT/Norte - Centro - Lisboa wearing apparel

x0009





OBRAZLOŽITVENI MEMORANDUM OZADJE PREDLOGA 1.Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (v nadaljnjem besedilu: uredba o ESPG). 2.Portugalska je 24. aprila 2018 vložila vlogo EGF/2018/002 PT/Norte - Centro - Lisboa wearing apparel za finančni prispevek iz ESPG po odpustih v gospodarskem sektorju, razvrščenem v oddelek 14 NACE Revizija 2 (Proizvodnja oblačil), v regijah na ravni NUTS 2 Norte (PT11), Centro (PT16) in Lisboa (PT17) na Portugalskem. 3.Po oceni vloge je Komisija v skladu z vsemi veljavnimi določbami uredbe o ESPG ugotovila, da so pogoji za finančni prispevek iz ESPG izpolnjeni. POVZETEK VLOGE Vloga za pomoč iz ESPG EGF/2018/002 PT/Norte - Centro - Lisboa wearing apparel Država članica Portugalska Zadevne regije (na ravni NUTS 2) Norte (PT11), Centro (PT16) in Lisboa (PT17) Datum vložitve vloge 24. april 2018 Datum potrdila o prejemu vloge 24. april 2018 Datum zahtevka za dodatne informacije 8. maj 2018 Rok za predložitev dodatnih informacij 19. junij 2018 Rok za zaključek ocene 11. september 2018 Merilo za pomoč člen 4(1)(b) uredbe o ESPG

Število zadevnih podjetij 2 Sektorji gospodarske dejavnosti (oddelek NACE Revizija 2) oddelek 14 – proizvodnja oblačil Referenčno obdobje (devet mesecev) 1. maj 2017–1. februar 2018 Število odpustov v referenčnem obdobju (a) 1 161 Skupno število upravičenih prejemnikov 1 161 Skupno število ciljnih prejemnikov 730 Število ciljnih mladih, ki niso zaposleni, se ne izobražujejo ali usposabljajo (NEET) 730 Proračun za prilagojene storitve (v EUR) 7 742 160 Proračun za izvajanje ESPG (v EUR) 17 646 Skupni proračun (v EUR) 7 759 806 Prispevek ESPG (60 %) (v EUR) 4 655 883 OCENA VLOGE Postopek 4.Portugalska je vlogo EGF/2018/002 vložila 24. aprila 2018, tj. v 12 tednih od datuma, ko so bila izpolnjena merila za pomoč iz člena 4 uredbe o ESPG. Komisija je prejem vloge potrdila na isti datum in 8. maja 2018 od Portugalske zahtevala dodatne informacije. Dodatne informacije so bile predložene v šestih tednih od datuma zahtevka. Komisija mora oceno skladnosti vloge s pogoji za finančni prispevek zaključiti v 12 tednih od prejema popolne vloge; ta rok se izteče 11. septembra 2018. Upravičenost vloge Zadevna podjetja in prejemniki 5.Vloga se nanaša na 1 161 delavcev, ki so postali presežni v gospodarskem sektorju, razvrščenem v oddelek 14 NACE Revizija 2 (Proizvodnja oblačil). Do odpustov je prišlo v regijah na ravni NUTS 2 Norte (PT11), Centro (PT16) in Lisboa (PT17). Podjetja in število odpustov v referenčnem obdobju Ricon Group 709 Têxtil Gramax Internacional 452



Skupno število podjetij: 2 Skupno število odpustov: 1 161 Skupno število samozaposlenih oseb, ki so opustile dejavnost: 0 Skupno število upravičenih delavcev in samozaposlenih oseb: 1 161 Merila za pomoč 6.Portugalska je vlogo vložila na podlagi meril za pomoč iz člena 4(1)(b) uredbe o ESPG, ki zahteva najmanj 500 delavcev, ki so postali presežni v referenčnem obdobju devetih mesecev v podjetjih, ki delujejo v isti gospodarski panogi na ravni oddelka NACE Revizija 2 in se nahajajo v eni regiji ali dveh sosednjih regijah ali v več kot dveh sosednjih regijah na ravni NUTS 2, če je prizadetih več kot 500 delavcev v dveh regijah skupaj v državi članici. Skupaj je prišlo do 1 161 odpustov, razdeljenih po regijah na ravni NUTS 2, in sicer 609 v regiji Norte (PT11), 17 v regiji Centro (PT16) in 535 v regiji Lisboa (PT17). 7.Devetmesečno referenčno obdobje za vlogo traja od 1. maja 2017 do 1. februarja 2018. Izračun števila odpustov in opustitev dejavnosti 8.Število vseh odpustov je bilo izračunano od datuma dejanske prekinitve pogodbe o zaposlitvi ali njenega izteka.

Upravičeni prejemniki 9.Skupno število upravičenih prejemnikov je 1 161. Povezava med odpusti in velikimi strukturnimi spremembami v svetovnih trgovinskih tokovih zaradi globalizacije 10.Da bi Portugalska dokazala povezavo med odpusti in velikimi strukturnimi spremembami v svetovnih trgovinskih tokovih zaradi globalizacije, trdi, da je sektor oblačil po izteku veljavnosti sporazuma o tekstilu leta 2004 doživel resne gospodarske motnje, zlasti upad tržnega deleža EU. Uvoz in izvoz oblačil v EU-28 (v milijonih EUR) 2004 2005 2006 2007 2008 2009 2010 UVOZ 49 674,5 54 379,5 61 409,9 64 479,0 65 990,0 63 735,6 71 169,7 IZVOZ 14 929,5 15 684,1 17 095,7 18 368,8 19 159,5 16 218,6 17 346,2 2011 2012 2013 2014 2015 2016 UVOZ 77 866,3 75 008,4 74 830,4 82 016,8 90 256,8 91 002,5 IZVOZ 20 555,7 22 857,5 23 888,9 24 990,4 25 944,7 26 149,1 11.Med letoma 2004 in 2016 se je uvoz v EU-28 povečal za 83,19 %. V istem obdobju se je povečal tudi izvoz EU-28, vendar v manjšem obsegu. Izvoz oblačil se je leta 2016 povečal za 75,15 % v primerjavi z letom 2004. Zato trgovinska bilanca še vedno kaže primanjkljaj. 12.Kitajska je trenutno največji dobavitelj EU, saj se je njen izvoz v EU-28 med letoma 2008 in 2016 povečal za 108 %, sledita pa ji Bangladeš in Turčija. 13.Do danes je bilo za sektor proizvodnje oblačil vloženih šest vlog ESPG, od tega so štiri temeljile na spremembah v svetovnih trgovinskih tokovih zaradi globalizacije ter dve na svetovni finančni in gospodarski krizi. Dogodki, ki so povzročili odpuste in opustitev dejavnosti 14.Povečanje uvoza v EU je povzročilo znižanje cen, kar je negativno vplivalo na finančni položaj podjetij v tekstilnem sektorju v EU ter v tekstilni in oblačilni industriji sprožilo splošen trend selitve proizvodnje v države z nižjimi stroški zunaj EU, kot so Kitajska in razne azijske države. V regijah Norte, Centro in Lisboa na Portugalskem se je zaradi tega število delavcev v sektorju oblačil nenehno zmanjševalo (s 130 000 leta 2005 na 90 000 leta 2016). Pričakovani učinek odpustov na lokalno, regionalno ali nacionalno gospodarstvo in zaposlenost 15.Leta 2017 je bila stopnja brezposelnosti v obeh regijah Norte in Lisboa (9,5 %) višja od nacionalnega povprečja (8,9 %), obsežno odpuščanje presežnih delavcev v sektorju oblačil pa bo to stanje še poslabšalo. 16.Stopnja brezposelnosti v sektorju oblačil je v okrožjih, kjer je prišlo do odpustov, višja od stopnje brezposelnosti v regijah Norte, Centro in Lisboa, kamor se ta okrožja uvrščajo. REGIJA 2017 NORTE 6,88 Penafiel 7,13 CENTRO 4,66 Coimbra 5,60 LISBOA 5,18 Lisboa (okrožje) 7,39 Odpuščanje presežnih delavcev je zato znatno negativno vplivalo na obstoječe razmere na lokalnih trgih dela. 17.Več kot 20 % ciljnih delavcev je starejših od 55 let in 88 % je žensk. 18.Pričakovani učinek odpustov je povezan s težavami pri prezaposlovanju nizko usposobljenih delavcev. Odpuščeni delavci so večinoma nizko usposobljeni (78 % jih nima višje sekundarne izobrazbe). Podatki za obdobje med letoma 2014 in 2017 kažejo, da je stopnja brezposelnosti oseb z višjo ravnijo izobrazbe nižja od skupne stopnje brezposelnosti (leta 2017 na primer 6,5 % proti 8,9 %). Po drugi strani je stopnja brezposelnosti oseb z nižjo ravnijo izobrazbe ali brez izobrazbe običajno višja od nacionalne stopnje brezposelnosti (vključene so vse ravni izobrazbe). Stopnja brezposelnosti po ravni izobrazbe Brez izobrazbe Primarna Sekundarna in posekundarna Terciarna Skupaj 2017 11,1 % 9,5 % 9,9 % 6,5 % 8,9 % 2016 13,1 % 11,8 % 12,2 % 8,4 % 11,1 % 2015 13,2 % 13,3 % 13,9 % 9,2 % 12,4 % 2014 13,9 % 15 % 15,3 % 10 % 13,9 %

Ciljni prejemniki in predlagani ukrepi Ciljni prejemniki 19.Po oceni naj bi v ukrepih sodelovalo 730 presežnih delavcev. Razčlenitev teh delavcev po spolu, državljanstvu in starostni skupini: Kategorija Število

ciljnih prejemnikov Spol: moški: 83 (11,37 %) ženski: 647 (88,63 %) Državljanstvo: državljani EU: 730 (100,00 %) državljani nečlanic EU: 0 (0,00 %) Starostna skupina: 15–24 let: 12 (1,64 %) 25–29 let: 21 (2,88 %) 30–54 let: 547 (74,93 %) 55–64 let: 150 (20,55 %) starejši od 64 let: 0 (0,00 %) 20.Portugalska bo poleg tega prilagojene storitve, sofinancirane iz ESPG, zagotovila do 730 mladim, ki niso zaposleni, se ne izobražujejo ali usposabljajo (NEET) in so na dan vložitve vloge mlajši od 30 let, saj je do 1 161 odpustov iz odstavka 9 prišlo v regijah na ravni NUTS 2 Norte (PT11), Centro (PT16) in Lisboa (PT17 ), kjer so po letnih podatkih, ki so na voljo za leto 2017, stopnje brezposelnosti mladih v starosti od 15 do 24 let znašale vsaj 20 %. 21.Predvideno skupno število ciljnih prejemnikov, ki naj bi sodelovali v ukrepih, vključno z mladimi, ki niso zaposleni, se ne izobražujejo ali usposabljajo, je torej 1 460. Upravičenost predlaganih ukrepov 22.Prilagojene storitve, ki bodo zagotovljene presežnim delavcem in mladim, ki niso zaposleni, se ne izobražujejo ali usposabljajo, so sestavljene iz naslednjih ukrepov: –Usposabljanje in preusposabljanje. Ta ukrep vključuje prakse, poklicno in nadaljnje usposabljanje ter načrte vključevanja za delavce in mlade, ki niso zaposleni, se ne izobražujejo ali usposabljajo. Dejavnosti so bile oblikovane tako, da ponudba ustreza povpraševanju na trgu dela in da se udeležencem pomaga pri razvoju njihovih spretnosti. –Spodbujanje podjetništva. S tem ukrepom se bodo udeležencem zagotovila nepovratna sredstva za spodbujanje samozaposlovanja skupaj s podjetniškim usposabljanjem in možnostjo vključitve v podjetniški inkubator, ki ga podpira portugalska javna služba za zaposlovanje (IEFP). –Pomoči. Ta ukrep vključuje: 1) pomoč za usposabljanje za kritje stroškov, ki iskalcem zaposlitve ali mladim, ki niso zaposleni, se ne izobražujejo ali usposabljajo, nastanejo med usposabljanjem; 2) pomoč za mobilnost za kritje stroškov potovanja od prebivališča do kraja usposabljanja in nazaj; 3) nadomestilo za prehrano kot prispevek za kritje stroškov udeležencev, kadar morajo jesti zunaj. 23.Tukaj opisani predlagani ukrepi so aktivni ukrepi trga dela v okviru upravičenih ukrepov iz člena 7 uredbe o ESPG. Ti ukrepi ne nadomeščajo pasivnih ukrepov socialne zaščite. 24.Portugalska je poslala zahtevane informacije o ukrepih, ki so za zadevno podjetje obvezni v skladu z nacionalno zakonodajo ali kolektivnimi pogodbami. Potrdila je, da finančni prispevek iz ESPG ne bo nadomestil takšnih ukrepov. Ocena proračuna 25.Predvideni skupni stroški znašajo 7 759 806 EUR, kar vključuje izdatke za prilagojene storitve v višini 7 742 160 EUR in izdatke za pripravo, upravljanje, širjenje informacij in obveščanje javnosti ter nadzor in poročanje v višini 17 646 EUR. 26.Skupni zaprošeni finančni prispevek iz ESPG znaša 4 655 883 EUR (60 % skupnih stroškov). Ukrepi Predvideno število udeležencev Predvideni stroški na udeleženca

(v EUR)* Predvideni skupni stroški (v EUR)** Prilagojene storitve (ukrepi na podlagi člena 7(1)(a) in (c) uredbe o ESPG) Usposabljanje in preusposabljanje (Estágios Profissionais/Cursos de Formação Profissional/Plano de Integração) 1 571*** 3 147 4 943 633 Spodbujanje podjetništva (Bolsa de criação de emprego por conta própria/Formação em empreendedorismo/Possibilidade de integração do Ninho de Empresas do IEFP) 30 15 000 450 000 Vmesni seštevek (a) Odstotek svežnja prilagojenih storitev – 5 393 633 (69,67 %) Pomoči in spodbude (ukrepi na podlagi člena 7(1)(b) uredbe o ESPG) Pomoč za usposabljanje in mobilnost ter nadomestilo za prehrano (Bolsa de formação, transporte e alimentação) 861 2 728 2 348 527 Vmesni seštevek (b) Odstotek svežnja prilagojenih storitev – 2 348 527 (30,33 %) Ukrepi na podlagi člena 7(4) uredbe o ESPG 1. Priprava – 0,00 2. Upravljanje – 15 236 3. Širjenje informacij in obveščanje javnosti – 0,00 4. Nadzor in poročanje – 2 410 Vmesni seštevek (c) Odstotek skupnih stroškov – 17 646 (0,23 %) Stroški skupaj (a + b + c) – 7 759 806 Prispevek ESPG (60 % skupnih stroškov) – 4 655 883 * Da bi se izognili decimalkam, so bili predvideni stroški na udeleženca zaokroženi. Ta zaokrožitev pa ne vpliva na skupne stroške posameznega ukrepa, ki ostanejo taki, kot so navedeni v vlogi, ki jo je vložila Portugalska. ** Seštevek se zaradi zaokroževanja ne ujema.

*** Število udeležencev je višje od predvidenega skupnega števila ciljnih prejemnikov, saj nekateri udeleženci sodelujejo pri več kot eni dejavnosti usposabljanja. 27.Stroški ukrepov, ki so v zgornji preglednici opredeljeni kot ukrepi na podlagi člena 7(1)(b) uredbe o ESPG, ne presegajo 35 % skupnih stroškov usklajenega svežnja prilagojenih storitev. Portugalska je potrdila, da so ti ukrepi pogojeni z aktivno udeležbo ciljnih prejemnikov v dejavnostih iskanja zaposlitve ali usposabljanja. 28.Portugalska je potrdila, da stroški naložb za samozaposlitev, ustanavljanje podjetij in delavske prevzeme ne bodo presegli 15 000 EUR na prejemnika. Obdobje upravičenosti izdatkov 29.Portugalska je prilagojene storitve za ciljne prejemnike začela izvajati 1. junija 2018. Izdatki za ukrepe bodo torej upravičeni do finančnega prispevka iz ESPG od 1. junija 2018 do 1. junija 2020. 30.Upravni izdatki Portugalske za izvajanje ESPG so se začeli 1. junija 2018. Izdatki za pripravo, upravljanje, širjenje informacij in obveščanje javnosti ter nadzor in poročanje so torej upravičeni do finančnega prispevka iz ESPG od 1. junija 2018 do 1. decembra 2020. Dopolnjevanje ukrepov, ki se financirajo z nacionalnimi sredstvi ali sredstvi Unije 31.Vir nacionalnega vnaprejšnjega financiranja ali sofinanciranja je portugalska javna služba za zaposlovanje (IEFP). 32.Portugalska je potrdila, da opisani ukrepi, ki prejmejo finančni prispevek iz ESPG, ne bodo financirani tudi iz drugih finančnih instrumentov Unije. Postopki za posvetovanje s ciljnimi prejemniki ali njihovimi predstavniki ali socialnimi partnerji ter lokalnimi in regionalnimi organi 33.Portugalska je navedla, da je bil usklajeni sveženj prilagojenih storitev pripravljen v posvetovanju z delovno skupino, v kateri so sodelovali javna služba za zaposlovanje, predstavniki sindikatov, inštitut za socialno varnost in organ za delovne pogoje. Sistemi upravljanja in nadzora 34.Vloga vsebuje opis sistema upravljanja in nadzora, ki opredeljuje odgovornosti vključenih organov. Portugalska je Komisijo obvestila, da bodo finančni prispevek upravljali in nadzirali isti organi, ki so pristojni za Evropski socialni sklad (ESS). Obveznosti zadevne države članice 35.Portugalska je predložila vsa potrebna zagotovila v zvezi z naslednjim: –pri dostopu do predlaganih ukrepov in njihovem izvajanju se bosta upoštevali načeli enake obravnave in nediskriminacije; –zahteve nacionalne zakonodaje in zakonodaje EU o kolektivnih odpuščanjih so bile upoštevane; –predlagani ukrepi ne bodo prejeli finančne podpore iz drugih skladov ali finančnih instrumentov Unije in preprečeno bo vsakršno dvojno financiranje; –predlagani ukrepi bodo dopolnjevali ukrepe, financirane iz strukturnih skladov; –finančni prispevek iz ESPG bo v skladu s postopkovnimi in materialnopravnimi pravili Unije o državni pomoči.

PRORAČUNSKE POSLEDICE Proračunski predlog 36.Sredstva ESPG ne presegajo najvišjega letnega zneska v višini 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020. 37.Komisija po preučitvi vloge v zvezi s pogoji iz člena 13(1) uredbe o ESPG ter ob upoštevanju števila ciljnih prejemnikov, predlaganih ukrepov in ocenjenih stroškov predlaga uporabo sredstev ESPG v znesku 4 655 883 EUR, kar predstavlja 60 % skupnih stroškov predlaganih ukrepov, da se zagotovi finančni prispevek za vlogo. 38.Predlagani sklep o uporabi sredstev ESPG bosta skupaj sprejela Evropski parlament in Svet v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju. Povezani akti 39.Komisija bo s tem predlogom sklepa o uporabi sredstev ESPG Evropskemu parlamentu in Svetu hkrati predložila tudi predlog za prerazporeditev zneska v višini 4 655 883 EUR v ustrezno proračunsko vrstico. 40.Ko bo Komisija sprejela ta predlog sklepa o uporabi sredstev ESPG, bo hkrati z izvedbenim aktom sprejela sklep o finančnem prispevku, ki bo začel veljati na datum, ko bosta Evropski parlament in Svet sprejela predlagani sklep o uporabi sredstev ESPG. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji na podlagi

vloge Portugalske – EGF/2018/002 PT/Norte - Centro - Lisboa wearing apparel EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 ter zlasti člena 15(4) Uredbe, ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju ter zlasti točke 13 Sporazuma, ob upoštevanju predloga Evropske komisije, ob upoštevanju naslednjega: (1)Namen Evropskega sklada za prilagoditev globalizaciji (ESPG) je zagotavljanje podpore delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize ali nove svetovne finančne in gospodarske krize, in samozaposlenim osebam, ki so iz istih razlogov opustile dejavnost, ter pomoč pri njihovi ponovni vključitvi na trg dela. (2)Sredstva ESPG ne smejo presegati najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013. (3)Portugalska je 24. aprila 2018 vložila vlogo za finančni prispevek iz ESPG v zvezi z odpusti v gospodarskem sektorju, ki je v statistični klasifikaciji gospodarskih dejavnosti v Evropski skupnosti (NACE) Revizija 2 razvrščen v oddelek 14 (Proizvodnja oblačil), v regijah na ravni NUTS 2 (skupna klasifikacija statističnih teritorialnih enot) Norte (PT11), Centro (PT16) in Lisboa (PT17) na Portugalskem. Vloga izpolnjuje zahteve za določitev finančnega prispevka iz ESPG, kakor je določeno v členu 13 Uredbe (EU) št. 1309/2013.